تایوان امریکا نوماینده‌لر مجلیسی‌نین صدری نانسی پلوسی‌نین سفریندن ممنون اولدوغونو بیلدیریب.
مؤوضوع ایله باغلی آچیقلاماسیندا تایوان خاریجی ایشلر ناظیرلیگی بو سفرله ایکی طرف‌لی علاقه‌لرین چوخ داها یاخشی سویه‌لره چاتدیریلاجاغینی بیلدیریب و تایوانی بوتون پلاتفورما‌لاردا داوام‌لی اولا‌راق دستکله‌ین نانسی پلوسی‌یه تشککور ائدیب.
آچیقلامادا امریکا و تایوان-ین اولوسلار آراسی طرفداش‌لیقدا بیر-بیرلرینه فایدا وئره‌جک امکداش‌لیق اوچون چالیشما‌لارینی داوام ائتدیره‌جک‌لری و 25 ایل اول تایوانا سفر ائدن امریکا نوماینده‌لر مجلیسی‌نین صدری نوت گینگریچ‌دن سونرا نانسی پلوسی‌نین سفری‌نین ایکی طرف اوچون ده بؤیوک بیر آددیم اولدوغو بیلدیریلیب.
دیگر طرف‌دن، دونن (2 آوقوست 2002) آخشام آدایا آیاق باسان پلوسی بو گون سحر تایوان لیدئری تسای اینگ ون ایله گؤروشوب.
گؤروش زامانی تسای پلوسی‌یه وئردیگی دستکه اوچون تشککور ائدیب و چین-ین حربی تهدیدلری قارشی‌سیندا گئری چکیلمه‌یه‌جک‌لرینی بیلدیریب.
تایوانی هر زامان دستکله‌یه‌جک‌لرینی قئید ائدن پلوسی امریکانین "واحید چین" سیاستینه حؤرمتله یاناشدیغینی، لاکین تایوانا دستکین هر زامانکیندن داها واجیب اولدوغونو وورغولاییب.
